Soome-ugri rahvaste maailmakongress

Soome-ugri rahvaste maailmakongress on soome-ugri ja samojeedi rahvaste esindusfoorum, mille tegevus tugineb 1992. aastal Sõktõvkaris vastu võetud maailma soome-ugri rahvaste koostöödeklaratsioonile.https://fennougria.ee/esinduskogud/maailmakongressid/ (vaadatud 9.09.2016) Maailmakongress on nende kodukorra järgi valitsustest ja parteidest sõltumatu.

Maailmakongressi täitevorgan on soome-ugri rahvaste konsultatiivkomitee, kelle kaudu on maailmakongress esindatud ka ÜRO inimõiguste komitee põlisrahvaste töörühmades.

Maailmakongressi eesmärke on arendada ja kaitsta soome-ugri rahvaste kultuure ja keeli ning edendada soome-ugri rahvaste omavahelist koostööd.

Soome-ugri rahvaste maailmakongressid
Soome-ugri rahvaste I maailmakongress Venemaal Sõktõvkaris, 1.–3. detsember 1992
Soome-ugri rahvaste II maailmakongress Ungaris Budapestis,17.–19. august 1996
Soome-ugri rahvaste III maailmakongress Soomes Helsingis, 10.–13. detsember 2000
Soome-ugri rahvaste IV maailmakongress Eestis Tallinnas, 15.–19. august 2004
Soome-ugri rahvaste V maailmakongress Venemaal Hantõ-Mansiiskis, 27.–30. juuni 2008
Soome-ugri rahvaste VI maailmakongress Ungaris Siofokis, 5.–7. september 2012
Soome-ugri rahvaste VII maailmakongress Soomes Lahtis, 15.–17. juuni 2016
Soome-ugri rahvaste VIII maailmakongress Eestis Tartus, 2021 (algselt kavas 17.–19. juuni 2020)VIII soome-ugri rahvaste maailmakongress 2020. aastal Tartus (vaadatud 16.10.2019)

 Viited 

Välislingid
Maailmakongressidest Fenno-Ugria Asutuse kodulehel (vaadatud 9.09.2016)